
Conflictele de interese, atât din sectorul public, cât şi din cel privat sunt un motiv major de preocupare în întreaga lume. În sectorul guvernamental şi în cel public, conflictele de interese sunt de multă vreme obiectul unei politici specifice
.

În România, atât prin art. 253 alin. 1 din Codul penal dar şi prin adoptarea Legii nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, publicată în Monitorul Oficial nr. 279/21.04.2003, cu modificările şi completările ulterioare, s-a creat un cadru normativ privitor la prevenirea conflictului de interese în exercitarea demnităţilor publice şi a funcţiilor publice, prin reglementarea procedurii de verificare a actelor administrative şi, în general, a actelor juridice emise sau încheiate de către aceste categorii de persoane în exercitarea funcţiei, cu încălcarea obligaţiei de abţinere, dacă se produce un folos material pentru sine, pentru soţul acesteia sau pentru o rudă de gradul I. 

Dispoziţiile Legii nr. 161/2003 privitoare la conflictul de interese şi regimul incompatibilităţilor se aplică Preşedintelui României, deputaţilor şi senatorilor,consilierilor prezidenţiali şi consilierilor de stat din Administraţia Prezidenţială, primului-ministru, miniştrilor, miniştrilor delegaţi, secretarilor de stat, subsecretarilor de stat (şi funcţiile asimilate acestora prevăzute în actele normative privind organizarea şi funcţionarea acestor autorităţi), prefecţilor şi subprefecţilor; magistraţilor, aleşilor locali, funcţionarilor publici.


O politică modernă cu privire la conflictul de interese trebuie să caute să ajungă la un echilibru, prin identificarea riscurilor legate de formele inacceptabile de conflict de interese, tratarea corespunzătoare a situaţiilor de acest gen, informarea organizaţiilor publice şi a persoanelor oficiale cu privire la apariţia unor asemenea conflicte de interese – un rol important revine astfel autorităţilor de integritate – ANI
 - sau organelor de urmărire penală, parchetelor şi mai departe instanţelor judecătoreşti care asigură proceduri eficiente pentru identificarea, declararea, rezolvarea şi promovarea soluţiei adecvate pentru situaţiile de conflict de interese.
În Letonia
, încălcarea reglementărilor privind conflictul de interese se sancţionează cu până la cinci ani închisoare dacă au fost aduse prejudicii interesului public
. Potrivit art.9 din Codul de conduită
 al membrilor Parlamentului, niciun parlamentar nu trebuie să permită apariţia unui conflict de interese  şi trebuie să evite situaţiile care ar putea crea impresia existenţei unui astfel de conflict. Un membru al Parlamentului trebuie să evite orice alte situaţii care pot da motive pentru a suspecta prezenţa unui conflict de interese care ar putea afecta prestigiul Parlamentului(Saeima).

Ca element esenţial al strategiei de prevenire şi combatere a corupţiei a fost înfiinţat Biroul pentru Prevenirea şi Combaterea Corupţiei
(KNAB). Acest birou are un grad ridicat de independenţă şi are competenţe de investigare şi urmărire penală. Biroul de Prevenire şi Combatere a Corupţiei investighează cazurile de corupţie şi încălcarea reglementărilor privind conflictele de interese. Acesta poate investiga conturile bancare sau tranzacţiile financiare şi are acces la bazele de date ale administraţiilor financiare. Atunci când se descoperă încălcări ale legii, Biroul pentru Prevenirea şi Combaterea Corupţiei (KNAB) poate aplica sancţiuni.administrative/financiare.
Legea vizând prevenirea conflictelor de interese impune ca toate veniturile obţinute prin activităţi ilicite să fie returnate statului. Ceea ce înseamnă că funcţionarul public care a obţinut venituri prin încălcarea legii trebuie să plătească suma de bani respectivă la bugetul de stat, iar în caz contrar sunt intentate acţiuni în justiţie împotriva sa.

Sancţiunea administrativă cea mai severă pentru încălcări grave ale legii este interdicţia de a mai deţine funcţii publice.
În Polonia, funcționarii publici locali pot fi sancţionaţi cu până la trei ani de închisoare pentru declaraţii false de interese.

 În Marea Britanie
, sancțiunile penale sunt prevăzute la non-divulgarea de interese de către membrii Parlamentului Scoțian, Adunarea Ţării Galilor şi Adunarea Irlandei de Nord. Aceste sancţiuni continuă să se aplice pentru o perioadă de tranziţie pentru non-divulgarea  intereselor pecuniare de către membrii autorităţilor locale și pentru neretragerea din cadrul autorităţilor locale. 

În Italia, membrii guvernului pot fi puşi sub acuzare în cazul în care nu prezintă o declarație de interese sau dacă aceasta cuprinde informaţii false în conformitate cu cerințele Autorității de Concurență sau Autorităţii de Comunicare. 

În Slovenia
, art.46 din Legea privind integritatea şi prevenirea corupţiei
 prevede obligaţia pentru parlamentari de a-şi declara interesele în momentul preluării mandatului şi ori de câte ori intervin modificări ale situaţiei financiare a acestora
. Parlamentarii trebuie să-şi declare averea/interesele în faţa Comisiei de Prevenire a Corupției un organism de stat autonom şi independent. Scopul principal al Comisiei este de a consolida statul de drept şi de a preveni actele de corupţie.
În Franţa există o infracţiune specială denumită "urmărirea de interese ilegale", iar pedeapsa poate fi de până la cinci ani de închisoare şi o amendă de 75.000 de euro. De asemenea, există infracţiunea privind încălcarea restricţiilor privind angajarea în companii private, în scopul de a obţine beneficii materiale, pedeapsa este de până la doi ani de închisoare şi amendă de 30.000 de euro. 

În Germania, există o infracţiune legată de conflictul de interese numită "acceptarea unui avantaj care se sancţionează cu pedeapsa închisorii de până la 3 ani sau amendă." Art.331- 334 din Codul Penal
 reglementează astfel de situaţii.

Astfel, pot fi considerate exemple de avantaje următoarele:
• primirea de bani sau avantaje cu valoare similară: cum ar fi vouchere;
• bijuterii;
• Toate tipurile de dispozitive sau echipamente pentru uz privat, de exemplu, dispozitive electronice;
• Reducerea preţului pentru uz privat;
• Reducerea dobânzilor la împrumuturi;
• Angajarea rudelor;
• bilete, vouchere de călătorie, mese costisitoare;

� http://www.rtsa.ro/files/TRAS-27-2010-2Chirila.pdf


�http://www.integritate.eu/UserFiles/File/Legea176_2010/Legea176_2010_PrivindIntegritateaInExercitFc&DemnitatilorPublicePtrModif&CompletareaLegii144_2007_ModifPrinL116_2013.pdf


�� HYPERLINK "http://www.knab.gov.lv/uploads/eng/on_prevention_of_conflict_of_interest_in_activities_of_public_officials.pdf" ��http://www.knab.gov.lv/uploads/eng/on_prevention_of_conflict_of_interest_in_activities_of_public_officials.pdf�


� � HYPERLINK "http://www.knab.gov.lv/en/knab/" ��http://www.knab.gov.lv/en/knab/�


� � HYPERLINK "http://www.saeima.lv/en/legislation/rules-of-procedure" ��http://www.saeima.lv/en/legislation/rules-of-procedure�


� � HYPERLINK "http://www.knab.gov.lv/en/knab/" ��http://www.knab.gov.lv/en/knab/�


�� HYPERLINK "http://www.oecdilibrary.org/docserver/download/5kml60r7g5zq.pdf?expires=1371627991&id=id&accname=guest&checksum=82566DCEFDEAD7B75CEAE21908B2971F" ��http://www.oecdilibrary.org/docserver/download/5kml60r7g5zq.pdf?expires=1371627991&id=id&accname=guest&checksum=82566DCEFDEAD7B75CEAE21908B2971F�


�http://www.coe.int/t/dghl/monitoring/greco/evaluations/round4/GrecoEval4%282012%291_Slovenia_EN.pdf


� � HYPERLINK "https://www.kpk-rs.si/upload/datoteke/ZintPK-ENG.pdf" ��https://www.kpk-rs.si/upload/datoteke/ZintPK-ENG.pdf�


� � HYPERLINK "http://www.kpk-rs.si/fileadmin/kpk.gov.si/pageuploads/pdf/slovenski_akti/ZIntPK_eng.pdf" ��http://www.kpk-rs.si/fileadmin/kpk.gov.si/pageuploads/pdf/slovenski_akti/ZIntPK_eng.pdf�, Chapter No. 5).


� http://www.gesetze-im-internet.de/englisch_stgb/englisch_stgb.html#p2863

